stanford-oval/wikipedia huggingface dataset:
Samson Mahbod
Ura > Ura miesten sarjoissa

Junioriuransa jälkeen Mahbod siirtyi kaudeksi 2010–2011 ECHL:ään ja Elmira Jackalsin paitaan. Lokakuussa 2010 seura asetti hänet siirtolistalle, mutta marraskuussa Jackals hankki Mahbodin kuitenkin takaisin itselleen. Hänen ECHL-osoitteensa vaihtui kuitenkin peräti kolme kertaa kauden aikana; joulukuussa South Carolina Stingraysiin, helmikuussa 2011 Cincinnati Cyclonesiin ja huhtikuussa Utah Grizzliesiin. Kauden 2011–2012 Mahbod pelasi CHL-joukkue Arizona Sundogsissa. Hän pelasi kauden aikana liigan tähdistöottelussa.
Elokuussa 2012 Mahbod teki sopimuksen ECHL-joukkue Orlando Solar Bearsin kanssa, mutta juuri ennen kauden alkua hän lähti joukkueesta. Tammikuussa 2013 Mahbod siirtyi Alaska Acesiin, Neljän siellä pelatun ottelun jälkeen hän siirtyi loppukaudeksi Puolan Polska Liga Hokejowan GKS Katowiceen. Mahbod oli kevään 2013 pudotuspeleissä tehoilla 5+2=7 joukkueen paras maalintekijä ja jakoi sisäisen pistepörssin voiton Marcin Frączekin kanssa. Hän jakoi myös Katowicen sisäisen tehotilaston voiton Tobiasz Bigosin kanssa lukemalla +8.
Kaudeksi 2013–2014 Mahbod siirtyi jatkamaan PLH-uraansa KH Sanokiin. Hän voitti tehoilla 27+54=81 koko liigan piste- ja syöttöpörssin, kuten myös kevään 2014 pudotuspeleissä tehoilla 9+14=23. Mahbod voitti kauden päätteeksi Puolan-mestaruuden ja hänet palkittiin PLH:n parhaana pelaajana. Hän voitti kauden aikana myös Puolan Cupin. Mahbod joutui Puolassa pelatessaan myös pariin otteeseen iranilaisten ja afganistanilaisten taustojensa vuoksi vastustajien kannattajien rasististen solvausten kohteeksi mm. Krakovassa helmikuussa 2013 ja Oświęcimissä tammikuussa 2014.
Mahbod siirtyi kaudeksi 2014–2015 Venäjän toiseksi korkeimmalle sarjatasolla VHL-joukkue Toros Neftekamskin riveihin. Hän oli joukkueen toiseksi paras pistemies tehoilla 8+17=25. Kevään 2015 pudotuspeleissä Mahbod oli Neftekamskin paras pistemies ja jakoi joukkueen sisäisen maalipörssin voiton Kirill Nikonorovin ja Aleksandr Stepanenkon kanssa tehoilla 7+6=13. Hän voitti kauden päätteeksi VHL:n mestaruuden. Kesällä 2015 Mahbod harjoitteli SM-liigajoukkue Espoo Bluesin kanssa. Hän teki joukkueen kanssa vuoden mittaisen ja kahden kuukauden try-outin sisältävän sopimuksen syyskuussa. Lokakuussa Mahbod sai loppukauden jatkosopimuksen. Hän oli Bluesin toiseksi paras pistemies Antti Suomelan jälkeen tehoilla 8+14=22.
Kaudeksi 2016–2017 KHL:n kroatialaisjoukkue Medveščak Zagrebiin.
Muuta

Mahbodilla on iranilaisia ja afganistanilaisia sukujuuria. Hänellä on myös Iranin kansalaisuus. Mahbod valittiin Iranin joukkueeseen Aasian talvikisojen II-divisioonan turnaukseen vuonna 2017. Hänet nimettiin myös joukkueen varakapteeniksi. Iran kuitenkin hylättiin turnauksesta, kun joukkueen pelaajista 12, mukaan lukien Mahbod olivat edustuskelvottomia. Kriteerinä edustuskelpoisuuteen oli joko syntyä Iranissa tai olla asunut maassa kolme vuotta. Mahbod oli ryhmän ainoa ammattilaistasolla pelannut pelaaja. Iran sai kuitenkin jatkaa Sapporossa edustuskelpoisilla pelaajillaan näytösotteluissa turnauksen ohjelmaan merkittyjä vastustajiaan vastaan. Osa vastustajien pelaajista kuitenkin täydensi Iranin kokoonpanon puuttuvat pelipaikat. Mahbod jäi muiden edustuskelvottomien pelaajien kanssa Sapporoon seuraamaan joukkueen otteita.
Larmi

Larmi on sukunimi, joka on muun muassa seuraavilla suomalaisilla henkilöillä:
Emil Larmi (s. 1996), jääkiekkomaalivahti
Tauno Larmi (1926–2014), silmälääkäri ja lääkintöneuvos
Teuvo Larmi (1924–2006), kirurgi ja professori
| --- | --- |
: Tällä täsmennyssivulla luetellaan henkilöitä, joilla on sama sukunimi.
Lasse Vibe

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 22. helmikuuta 1987 (ikä 37)
Syntymäpaikka: Tranbjerg, Tanska
Pelipaikka: Hyökkääjä
Pituus: 181 cm
Paino: 73 kg
Seura
Seura: IFK Göteborg
Pelinumero: 29
Junioriseurat
: AIA-Tranbjerg
: AGF
Seurat
| Vuodet | Seura | O | (M) |
| 2009–2010 | FC Fyn | 45 | (12) |
| 2010–2011 | FC Vestsjælland | 43 | (17) |
| 2012–2013 | SønderjyskE | 47 | (19) |
| 2013–2015 | IFK Göteborg | 56 | (31) |
| 2015–2018 | Brentford | 94 | (36) |
| 2018–2019 | Changchun Yatai | 11 | (1) |
| 2019- | IFK Göteborg | 7 | (2) |
| Yhteensä | Yhteensä | 303 | (118) |
Maajoukkue
| 2014– | Tanska | 11 | (1) |
 Seurajoukkueuran tilastot kattavat vain kansalliset sarjat, päivitetty 30. toukokuuta 2019.  Maajoukkueuran tilastot päivitetty 30. toukokuuta 2019.
Lasse Vibe (s. 22. helmikuuta 1987 Tranbjerg, Tanska) on tanskalainen jalkapalloilija, joka edustaa Allsvenskanissa pelaavaa IFK Göteborgia. Pelipaikaltaan Vibe on hyökkääjä.
Seurajoukkueura

Vibe edusti kaudella 2008–2009 FC Fyniä ollen mukana nousemassa Tanskan kolmannelta sarjatasolta 1. divisioonaan, jossa edusti seuraa seuraavalla kaudella. Kaudeksi 2010–2011 Vibe siirtyi niin ikään 1. divisioonassa pelanneeseen FC Vestsjællandiin. Puolentoista kauden aikana hän teki seurassa 43 sarjaottelussa 17 maalia. Hän sai siirron Superliigaan SønderjyskEen kesken kauden 2011–2012. Vibe pelasi ensimmäisen liigaottelunsa seurassa 25-vuotiaana 4. maaliskuuta 2012, kun joukkue hävisi Brøndby IF:lle vieraissa 0–1. Ensimmäisen liigamaalinsa hän teki 18. maaliskuuta SønderjyskEn hävitessä kotonaan Silkeborg IF:lle 2–4. Yhteensä Vibe pelasi ensimmäisellä pääsarjakaudellaan 14 ottelua ja teki kuusi maalia.
Kausi 2012–2013 oli Viben läpimurtokausi – hän teki SønderjyskElle 33 liigaottelussa 13 maalia. Vibe oli joukkueensa paras ja koko sarjan seitsemänneksi paras maalintekijä. Kesällä 2013 hän siirtyi Ruotsin Allsvenskaniin IFK Göteborgiin. Kaudella 2013 Vibe teki 14 sarjaottelussa kaksi maalia, mutta kaudella 2014 hän löi itsensä läpi myös Ruotsissa tehden 26 pääsarjaottelussa 23 maalia. Vibe teki muun muassa hattutempun kolmesti – 17. huhtikuuta Åtvidabergs FF:ää, 20. heinäkuuta Mjällby AIF:ää ja 24. syyskuuta Örebro SK:ta vastaan. Hän voitti sarjan maalikuninkuuden. Vibe aloitti IFK Göteborgissa myös kauden 2015, mutta 16 sarjaottelun ja kuuden maalin jälkeen hän siirtyi Englannin mestaruussarjaan Brentfordiin heinäkuussa 2015. Vibe saavutti IFK Göteborgissa Ruotsin cupin voiton 2015.
Maajoukkueura

Vibe nousi Tanskan A-maajoukkueeseen kesken Ruotsin läpimurtokautensa. Verraten myöhään pääsarjatasolle nousseella Vibellä ei ollut taustaa juniorimaajoukkueista. Hän pelasi ensimmäisen A-maaottelunsa 3. syyskuuta 2014, kun Tanska hävisi Turkille 1–2. Ensimmäisen kilpailullisen maaottelunsa Vibe pelasi 7. syyskuuta 2014, kun Tanska voitti Armenian kotonaan 2–1 EM-kilpailujen 2016 karsinnoissa. Ensimmäisen maajoukkuemaalinsa Vibe teki samoissa karsinnoissa 11. lokakuuta 2014, kun Tanska pelasi 1–1-vierastasapelin Albaniaa vastaan. Yhteensä Vibe pelasi EM-karsinnoissa viisi ottelua ja teki yhden maalin.
Sankt Pankraz (Etelä-Tiroli)

| Sankt Pankraz San Pancrazio |
| --- | --- |
 Sankt Pankraz heinäkuussa 2007.
 Sankt Pankraz
 Koordinaatit: 46°35′N, 11°5′E 
Valtio:  Italia
Alue:  Trentino-Etelä-Tiroli
Maakunta:  Etelä-Tiroli
Hallinto:  
 – Hallinnon tyyppi:  Kunta
 – Pormestari:  Thomas Holzner
Pinta-ala:  
 – Kokonaispinta-ala:  62,98 km²
Korkeus:  736 m
Väkiluku (1.1.2021):  1 524
 – Väestötiheys:  24,2 as./km²
 
 www.gemeinde.stpankraz.bz.it 
Infobox OKVirheellinen NIMI-arvo: 
Sankt Pankraz (ital. San Pancrazio) on kunta Etelä-Tirolin autonomisessa maakunnassa Italiassa. Kunnan asukasluku oli vuoden 2021 alussa 1 524. Pinta-alaltaan se on 62,98 neliökilometrin suuruinen ja asukastiheys on 24 as./km². Vuoden 2011 väestönlaskennan mukaan asukkaista 98,84 % puhui saksaa, 0,96 % italiaa ja 0,19 % ladinia. Kunnan nähtävyyksiin lukeutuu muun muassa goottilainen kirkko, jonka torni on 56 metriä korkea.
Aiheesta muualla

Kuvia tai muita tiedostoja aiheesta Sankt Pankraz Wikimedia Commonsissa
Sankt Pankrazin kunnan sivut (saksaksi, italiaksi)
Etelä-Tirolin maakunta
Ahrntal |
Aldein |
Algund |
Altrei |
Andrian |
Auer |
Badia |
Barbian |
Bolzano |
Brenner |
Brixen |
Bronzolo |
Bruneck |
Burgstall |
Corvara |
Deutschnofen |
Eppan |
Feldthurns |
Franzensfeste |
Freienfeld |
Gais |
Gargazon |
Glurns |
Graun im Vinschgau |
Gsies |
Hafling |
Innichen |
Jenesien |
Kaltern |
Karneid |
Kastelbell-Tschars |
Kastelruth |
Kiens |
Klausen |
Kuens |
Kurtatsch |
Kurtinig |
Laas |
Laives |
Lajen |
Lana |
Latsch |
Laurein |
La Val |
Lüsen |
Mals |
Mareo |
Margreid |
Marling |
Martell |
Meran |
Mölten |
Montan |
Moos in Passeier |
Mühlbach |
Mühlwald |
Nals |
Naturns |
Natz-Schabs |
Neumarkt |
Niederdorf |
Olang |
Partschins |
Percha |
Pfalzen |
Pfitsch |
Plaus |
Prad |
Prags |
Prettau |
Proveis |
Rasen-Antholz |
Ratschings |
Riffian |
Ritten |
Rodeneck |
Salorno |
San Martin de Tor |
Sand in Taufers |
Santa Cristina Gherdëina |
St. Leonhard in Passeier |
St. Lorenzen |
St. Martin in Passeier |
St. Pankraz |
Sarntal |
Schenna |
Schlanders |
Schluderns |
Schnals |
Sëlva |
Sexten |
Sterzing |
Stilfs |
Taufers im Münstertal |
Terenten |
Terlan |
Tiers |
Tirol |
Tisens |
Toblach |
Tramin |
Truden |
Tscherms |
Ulten |
Unsere Liebe Frau im Walde-St. Felix |
Urtijëi |
Vadena |
Vahrn |
Villanders |
Villnöß |
Vintl |
Völs am Schlern |
Vöran |
Waidbruck |
Welsberg-Taisten |
Welschnofen
Senzangakona

Senzangakhona kaJama (noin 1762–1816) oli zulujen päällikkönä 1781–1816.
Hänellä oli kuusitoista vaimoa ja ainakin neljätoista poikaa, tytärten lukumäärästä ei ole tietoa. Hän oli itsenäisen Zulumaan kolmen ensimmäisen kuninkaan isä.
Aiheesta muualla

Kuvia tai muita tiedostoja aiheesta Senzangakona Wikimedia Commonsissa
Launi Meili

| Mitalit> Maa:   Yhdysvallat. Olympialaiset .Naisten ammunta | Mitalit> Maa:   Yhdysvallat. Olympialaiset .Naisten ammunta | Mitalit> Maa:   Yhdysvallat. Olympialaiset .Naisten ammunta | Maa:   Yhdysvallat> .Naisten ammunta |
| --- | --- | --- | --- |
|  Kultaa | Barcelona 1992 | 50 m pienoiskivääri, asennot |  |
Launi Kay Meili (s. 4. kesäkuuta 1963 Spokane, Washington) on yhdysvaltalainen entinen ampuja. Hän kilpaili vuoden 1988 kesäolympialaisissa Soulissa ja sitten vuoden 1992 kesäolympialaisissa Barcelonassa, jossa hän voitti kultaa 50 metrin pienoiskiväärin asentokilpailussa.
Meili kuuluu International Shooting Hall of Fameen. Hän lopetti kilpauransa vuonna 1992 ja on sittemmin toiminut muun muassa Yhdysvaltain ilmavoimien akatemian valmentajana.
Senusret

Senusret (usein myös Sesostris) on muinainen egyptiläinen nimi. Sitä ovat käyttäneet seuraavat faaraot:
12. dynastia

Senusret I
Senusret II
Senusret III
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Senusret”, voi hakea sivunnimihaulla, laajalla sivunnimihaulla tai tekstihaulla.
Launeen pumppuasema

| Launeen pumppuasema |
| --- | --- |
 Launeen pumppuasema kuvattuna tammikuussa 2022.
Osoite:  Launeenkatu 51
Sijainti:  Lahti
Koordinaatit:  60°57′54.8129″N, 25°39′06.5183″E
Valmistumisvuosi:  1909
Suunnittelija:  Kaarlo Tavast
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Launeen pumppuasema on kaupungininsinööri Kaarlo Tavastin suunnittelema, vuonna 1909 valmistunut, Lahdessa sijaitseva rakennus. Pumppurakennus on koristeltu tiiliornamenteilla ja se on kulttuurihistoriallisesti arvokas.
Pumppuasema sijoitettiin Launeelle vuonna 1909, koska ainoastaan tuo paikka todettiin sopivaksi vedenotolle vesijohtolaitosta perustettaessa.
Seututie 312

Seututie 312 on seututie, joka alkaa Lahden Joutjärveltä valtatien 4 liittymästä numero 17 ja päättyy Uuteenkylään. Se on valtatie 12:n rinnakkaistie.
Tien nimiä ovat
Nastolantie
Levonkatu
Villähteentie
Kouvolantie
Seksihullut (EP)

| Seksihullut Seksihullut |
| --- | --- | --- |

EP-levyn tiedot
 Julkaistu: kesä 2009
 Tyylilaji: punk rock
 Levy-yhtiö: Kissankusi Records, Lesot Levyt, Shitsuck Tapes
Seksihullujen muut julkaisut
| Kakka-hätä 77 / Seksihullut 2008 | Seksihullut 2009 | Valium Kiharat / Seksihullut 2009 |
Seksihullut on saman nimisen punkyhtyeen EP-levy, joka julkaistiin kesällä 2009.
Kappaleet

Papukaija
Panttivankitilanne
Papukaija 2
Apua! Mä kuolen
Synttärit
Seksihullut tulee
Kokoonpano

Sirpa – laulu
Jyrki – laulu, kitara
Jarkko – kitara
Tuuli – bassokitara
Vilu – rummut
Aiheesta muualla

Seksihullut EP finnmusic.net -sivustolla
Seksihullut EP discogs.com -sivustolla
Sankt Ibbin piiri

| Sankt Ibbin piiri |
| --- | --- |
 Sankt Ibbin vanha kirkko
 fiSankt Ibbin piiri 
 55°54′36″N, 12°40′34″E 
Valtio:   Ruotsi
Maakunta:  Skåne
Lääni:  Skånen lääni
Kunta:  Landskronan kunta
Piirikoodi:  101220
Väestö
Väkiluku (2022):  385 
Sankt Ibbin piiri (ruots. Sankt Ibbs distrikt) sijaitsee Landskronan kunnassa Ruotsissa. Sen väkiluku on 385  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Landskronan kunnan piirit
LauncherOne

LauncherOne on Virgin Galacticin esittelemä kaksivaiheinen kantoraketti. Se on suunniteltu halvemmaksi tavaksi lähettää pieniä alle 225 kilogramman satelliitteja matalalle maan kiertoradalle. 2012 Virgin Galactic arvio yhden laukaisun hinnaksi tulevan alle 10 miljoonaa dollaria. Kaksivaiheisen raketin lennot alkaisivat emäkoneen kyydistä, ja alkuvaiheessa emäkoneeksi suunniteltiin WhiteKnightTwo-lentokonetta kuten miehitetylle SpaceShipTwo-avaruuslentokoneellekin. Raketti irrotettaisiin emokoneesta noin 15 000 metrin (50 000 jalan) korkeudessa, ja noin neljän sekunnin vapaapudotuksen jälkeen se käynnistäisi ensimmäisen vaiheensa ja aloittaisi nousun kiertoradalle. Emokoneeksi vaihdettiin sittemmin Boeing 747. LauncerOne-hankkeet eriytettiin vuonna 2017 emoyhtiöstä erilliseen Virgin Orbit -yhtiöön.
Tammikuussa 2014 Virgin Galactic ilmoitti, että se on onnistuneesti suorittanut LauncherOnen molempien vaiheiden moottorien koekäytön. Ensimmäisen vaiheen moottoria (tuolloin nimellä NewtonTwo) on yhtiön mukaan kokeiltu vain lyhyillä paloajoilla, mutta moottoria oli tarkoitus koekäyttää tulevina kuukausina enemmän ja pidemmillä paloajoilla. Toisen vaiheen moottori (tuolloin NewtonOne) selvisi täydestä viiden minuutin koeajosta, joka vastaa sen normaalia toiminta-aikaa tehtävässä. Raketin ensimmäiset laukaisut on ajateltu tehtävän aikaisintaan 2016.
Boeing 747 -lentokone (Cosmic Girl), jonka siiven alla on LauncherOne-raketti (17.1.2021).
Tammikuun 17. päivänä 2021 raportoitiin, että Virgin Galacticin hankkima ja nimen Cosmic Girl saanut Boeing 747-lentokone oli noussut Kalifornan Mojaven lento- ja avaruusasemalta kyydissään LauncherOne. Tuntia myöhemmin tämä kantoraketti irroitettiin. Raketti käytti ensimmäisen vaiheen päämoottoriaan (NewtonThree) kolme minuuttia, jonka jälkeen vaihe irroitettiin. Tätä seurasi toisen vaiheen päämoottorin (NewtonFour) poltto lähes kuuden minuutin ajan. 46 minuutin matkateon jälkeen kakkosvaiheen moottori käynnistettiin uudelleen viideksi sekunniksi, jonka jälkeen NASAn tilaaman testilennon hyötykuorma (kymmenen yliopistojen ja yksi NASAn cubesat-pienoissatelliittia) päästettiin avaruuteen noin 500 kilometrin korkeudella.
Käännös suomeksi
Seututie 339

Seututie 339 Kuohunharjulla Kangasalan Huutijärvellä
Seututie 339 on Tampereen Kaukajärveltä Kangasalan Huutijärvelle johtava seututie. Tien pituus on noin 10,5 kilometriä. Se kulkee Vatialan kautta Lentolaan, josta se menee Suoramalle. Sieltä tie jatkaa Pikonkankaan kautta Kangasalan keskustaan ja Huutijärvelle.
Kustannus Aarni

Kustannus Aarnin logo.
Kustannus Aarni Oy on vuoden 2014 lopussa perustettu pieni yleiskustantamo, joka toimii Jyväskylässä. Kustantamon on perustanut kirjailija Pasi Luhtaniemi.
Aarni julkaisee suomalaista suorasanaista kaunokirjallisuutta ja tietokirjoja, vuosittain noin 5–10 painettua teosta. Vuoden 2016 alussa Aarni aloitti myös sähköisten kirjojen julkaisun ja jokainen teos julkaistaan myös e-kirjana. Lisäksi kustantamolla on mahdollista tehdä kirja valmennuksen kautta yhdessä Hopeantakojat-yhdistyksen kanssa.
Aarnin toiminnan ja arvojen ytimessä on kustantajan mukaan kirjailija. Kustantamo pyrkii tekemään tiivistä yhteistyötä kirjailijan kanssa jo kirjan luonnosvaiheesta lähtien. Aarnin periaatteisiin kuuluu myös kirjan kustantaminen maakunta edellä, mikä tarkoittaa, että erityisesti kirjailijan maakuntaa ja kotiseutua korostetaan tiedotuksessa ja markkinoinnissa.
Kustantamon toimituskuntaan kuuluu Luhtaniemen lisäksi muita ammattikirjailijoita.
Kirjat ja kirjailijat

Alkuvuodesta 2015 lähtien Aarni on julkaissut yhdeksän painettua kirjaa, joista kaksi on tietokirjoja.
Satu Piispa-Hakala: Pieniä sankaritekoja
Pasi Luhtaniemi: Viattomat
Helena Waris & Janne Nykänen: Entropia
Anu-Riikka Peuranen: Eemil – erään adoption tarina
Matti Rautiainen: Neidon kyynel ja muita tarinoita Olavinlinnasta
Timo Teräsahjo: Paskiaiset
Lars Strang: Yhteen taotut
Mikko Maasola: Tummaa paahtoa
Kirsi Saurén: Sulkasatoa
Kirjat ja kirjailijat > E-kirjat

Seppo Jyrkinen: Juutalaispakolaiset ja holokaustiin havahtuminen 1942
Aniara: Tarinoita aivovammaisena elämisen arjesta
Aiheesta muualla

http://kustannusaarni.fi
http://hopeantakojat.fi/ (Arkistoitu – Internet Archive)
Lammikit

| Lammikit |
| --- | --- |
 Lammikki (Nymphoides peltata)
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset Eudicots
Lahko::  Asterales
Heimo::  Raatekasvit Menyanthaceae
Suku::  Lammikit Nymphoides  Ség.
Katso myös
   Lammikit Wikispeciesissä   Lammikit Commonsissa 
Infobox OKNimi-testi OK: 
Lammikit (Nymphoides) on raatekasveihin kuuluva kasvisuku. Suvussa on 52 lajia vedessä kasvavia ruohoja.
Lammikit ovat maailmanlaajuisesti esiintyviä vesikasveja. Euroopassa kasvaa yksi suvun laji: lammikki eli keltalammikki (Nymphoides peltata). Sillä on laaja levinneisyysalue Euraasiassa Länsi-Euroopasta Intiaan ja Japaniin. Lammikki on levinnyt Pohjoismaiden eteläosaan uustulokkaana. Suomessa lajia esiintyy muutamin paikoin. Se on löytynyt ensiksi Varsinais-Suomesta Turun seudulta 2010-luvun alusta alkaen ja myöhemmin myös muualta Etelä-Suomesta.
Aiheesta muualla

Suomen Lajitietokeskus: Lammikit – Nymphoides
Kustannus

Kustannus on yritystoiminnassa tuotannontekijän rahassa mitattu käyttö tai kulutus. Se on kustannuslaskennassa käytettävä käsite, joka ei ole sama kuin kirjanpidon kulu-käsite. Kustannus eroaa kulusta seuraavin tavoin:
Laajuusero: Kaikki kustannukset eivät ole kuluja (kuten keinotteluluonteiset sijoitustappiot) eivätkä kaikki kulut ole kustannuksia (esimerkiksi oman pääoman korko)
Jaksotusero: Varovaisuuden periaatteen mukaisesti esimerkiksi tuotekehitykseen liittyvät menot kirjataan kuluiksi sinä vuonna kuin ne syntyvät, kun taas kustannuslaskennessa ne voidaan jaksottaa tuotteen koko elinkaarelle.
Arvostusero: Kirjanpitolain mukaan kulut arvostetaan hankintahinnan mukaan, mutta kustannuslaskennassa käytetään vaihtoehtoiskustannuksia.
Kustannusten jaottelu > Kiinteät ja muuttuvat kustannukset

Kustannusten perustavanlaatuisin jakoperuste on jako kiinteisiin ja muuttuviin kustannuksiin. Kiinteinä pidetään kustannuksia, jotka eivät lyhyellä aikavälillä muutu tuotannon määrän mukaan. Lyhyen aikavälin määrittely ei ole yksinkertaista, ja sen valinta riippuu laskentatilanteesta.
Tyypillisiä kiinteitä kustannuksia ovat rakennukset, koneet ja hallinto sekä muuttuvia kustannuksia materiaalin hankintakustannukset. Valmistuksen työvoimakustannukset lasketaan usein muuttuviin kustannuksiin, vaikka niidenkin sopeuttaminen tuotannon laskuun kestää monissa tapauksissa viikkoja tai kuukausia.
Yksinkertaistetussa kustannusfunktion mallissa kiinteät kustannukset ovat tietyllä tuotantovälillä täysin riippumattomia tuotannon määrästä ja muuttuvat kustannukset ovat tasasuhteisia. Todellisuudessa muuttuvat kustannukset ovat tasasuhteisia vain harvoin; yleensä ne ovat joko ali- tai ylisuhtaisia eli muuttuvat keskimääräistä vähemmän tai enemmän.
Kustannusten jaottelu > Välittömät ja välilliset kustannukset

Välittömät ja välilliset kustannukset erotellaan toisistaan sen perusteella, kuinka vaivattomasti ja suorasti ne voidaan kohdistaa haluttuun tuotteeseen. Välittömien kustannusten kohdistaminen on suoraviivaista, kun taas välilliset kustannukset on jaettava tuotteille esimerkiksi kustannusajureiden mukaan. Vaikka enemmistö muuttuvista kustannuksista on tyypillisesti välittömiä kustannuksia, suoraa yhteyttä näiden kustannuslajien välisessä suhteessa ei ole.
Kustannusten jaottelu > Erillis- ja yhteiskustannukset

Erilliskustannukset ovat määritelmän mukaan kustannuksia, jotka syntyvät tietyn toiminnan seurauksena ja joita ei syntyisi, jos kyseinen toiminta jätettäisiin tekemättä. Kaikki muuttuvat kustannukset ovat erilliskustannuksia, mutta niihin kuuluu myös osa kiinteistä kustannuksista.
1: muuttuvat kustannukset; 2: kiinteät kustannukset; 3: kustannusfunktio.
Seututie 317

Seututie 317 Lammilla länteen päin.
Seututie 317 on valtatie 12:lta Hämeenlinnan Lammilta Asikkalan Hillilään valtatielle 24 johtava seututie. Tien pituus on 34 kilometriä. Tie kulkee Hämeenlinnan, Hollolan ja Asikkalan kuntien alueella ja sen varrelle jäävät mm. Ronnin, Putulan ja Viitailan kylät. Alkupisteessään tien nimi on Lammintie, mutta se muuttuu Viitailantieksi Hollolan kirkonkylästä tulevan tien risteyksessä.
| Seututie 317 | paikka | muuta |
| --- | --- | --- |
| Hilliläntie 183 | Hillilä | Hillilän eteläraja seututie 317:llä    |
| Hilliläntie 195 | Kurhila | Kurhilan pohjoisraja seututie 317:llä    |
|  | Viitaila |  |
|  | Paakkola |  |
|  | Selkämaa |  |
| Lammintie 176 | Putula | Kevarintien risteys, kirjasto Kevarintie 77 |
|  | Elkilä |  |
|  | Ronni |  |
|  | Vilkkilä |  |
|  | Lammi |  |
Seppälänjärvi (Ruovesi)

| Seppälänjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ruovesi
Koordinaatit:  61°56′30″N, 24°20′02″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ruoveden alue (35.33)
Laskuoja:  Kanavanoja 
Järvinumero:  35.339.1.004
Mittaustietoja
Pinnankorkeus:  113,1 m  
Rantaviiva:  10,081 km  
Pinta-ala:  1,186 km²   
Saaria:  2 
 fiSeppälänjärvi 
Seppälänjärvi  on Pirkanmaalla Ruovedellä Ylä-Väärin kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 119 hehtaaria eli 1,2 neliökilometriä ja se on 2,1 kilometriä pitkä ja 2,0 kilometriä leveä. Järvellä on kartan mukaan kaksi saarta. Sen rantaviivan pituus on 10,1 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Ruoveden alueella (35.33), jonka Enonjoen valuma-alueeseen (35.339) se kuuluu. Järven vedenpinnan korkeus on 113,1 metriä mpy.
Seminarium

| Seminarium |
| --- | --- |

Sijainti:  Seminaarinmäki, Jyväskylä, Suomi
Koordinaatit:  62°14′14″N 25°43′59″E﻿ / ﻿62.237105°N 25.733183°E﻿ / 62.237105; 25.733183
Rakennustyyppi:  Rakennus
Tyylisuunta:  Uusrenessanssi
Suunnittelija:  Konstantin Kiseleff
Valmistumisvuosi:  1883
Omistaja:  Suomen Yliopistokiinteistöt
Käyttäjä:  Jyväskylän yliopisto
 fiSeminarium 
  
Seminarium on arkkitehti Konstantin Kiseleffin suunnittelema rakennus Jyväskylän Seminaarinmäellä.
Rakennus valmistui vuonna 1883 Jyväskylän opettajaseminaarin miesosaston päärakennukseksi. Rakennuksessa sijaitsi miesosaston opetustiloja ja juhlasali. Rakennus edustaa tyyliltään uusrenessanssia. Muiden Kiseleffin suunnittelemien Seminaarinmäen rakennusten tapaan Seminarium on saanut vaikutteita tiilikasarmiarkkitehtuurista.